四大文明古國

四大文明古國係一個由二十世紀開始，喺東亞各地流行嘅亞洲中心觀點。呢種觀點認為，全世界有四個文明搖籃，分別係兩河流域文明、埃及文明、印度文明、同埋中國文明。呢種通俗嘅講法唔係學術理論，出處亦都不明。

歷史
喺1900年，中國人梁啓超作咗篇文，叫做《二十世紀太平洋歌》，入面有一句：，將呢四個文明發源地發展成穩定國家嘅時期命名為「河流時代第一紀」。有啲人認為呢句句子就係「四大文明古國」說法嘅起源。

另外，日本有記錄話，日本嘅考古學者江上波夫喺第二次世界大戰之後，為咗打破歐洲中心史觀，所以就發明咗「四大文明」呢種講法，並且話文明起源有好多，講四大文明係貪口響。 按照其他日本學者嘅調查，能夠搵到首先用「四大文明」呢個字眼嘅書亦的確係日本山川出版社同江上波夫合作，喺1952年出嘅教科書『』入面第一次出現。

擴展
北韓聲稱佢哋自己有「大同江文化」，應該加埋落去四大文明度，所以算係「世界五大文明」。

文明
古代史